Charles Lutwidge Dodgson (Daresbury, Cheshire, 1832. január 27. – Guildford, 1898. január 14.) írói álnevén Lewis Carroll, angol író, költő, matematikus, anglikán pap és fényképész.

Élete 
Matematikusként csaknem harminc évig tanított Oxfordban.

Munkássága 
Két könyvet írt logikai játékokról.

Legismertebb írásai a gyermekirodalom klasszikusai: Alice Csodaországban (Alice's Adventures in Wonderland, 1865), Alice Tükörországban (Through the Looking-Glass, and What Alice Found There, 1872), valamint olyan versek, mint a Snarkvadászat (1876) és a Gruffacsór.

A kíváncsi kislány, Alice bátor helytállása Csodaország különös szabályokkal és szereplőkkel telezsúfolt világában sokakat megihletett. Nemcsak a gyerekek, az irodalom és a művészetek képviselői, hanem a természettudományok művelői között is sok kedvelője akad, amit számos tudományos elnevezés és ismeretterjesztő munka is alátámaszt: például a vörös királynő hipotézis az etológiában, az Alice Csodaországban szindróma az orvostudományban, Martin Gardner matematikai és egyéb vonatkozású jegyzetekkel ellátott Alice-könyvei, vagy az olyan művek, mint az Alice in Quantumland.

Főbb művei 

 Alice Csodaországban, meseregény (1865)
 Alice Tükörországban, meseregény (1871)
 Sylvie és Bruno, meseregény (1889)
 Sylvie és Bruno II, meseregény (1893)
 The Hunting of the Snark, verses mese (1876)
 Euclid and his Modern Rivals (1879, 1885)
 Gubancmese (Typotex, 2011)

Magyar fordítások, átdolgozások 

 Alisz kalandjai Csodaországban; ford. Juhász Andor, ill. John Tenniels, Béta, Bp., 1921
 Alice Csodaországban; átdolg. Altay Margit; Pallas Ny., Bp., 1927 (Tündérvásár könyvtára)
 Évike Tündérországban; ford. Kosztolányi Dezső, ill. Fáy Dezső; Gergely, Bp., 1936
 Alice Csodaországban; ford. Kosztolányi Dezső, átdolg. Szobotka Tibor, ill. Szecskó Tamás; Móra, Bp., 1958
 L. Carrol: Alice a csodák országában; röv. kiad.; Epoha, Zagreb, 1969
 Alice Tükörországban; ford. Révbíró Tamás, versford. Tótfalusi István, ill. Szecskó Tamás; Móra, Bp., 1980
 Alice Csodaországban; Lewis Carroll nyomán szöveg, ill. Hirata Shogo, ford. Köteles Gyöngyi; Pesti Szalon, Bp., 1993 (A Pesti Szalon mesélő füzetei)
 Alice Csodaországban / Alice's adventures in Wonderland; ford. Kosztolányi Dezső, átdolg. Szobotka Tibor, szöveggond., jegyz. Pásztor Péter; Noran, Bp., 1996 (Kentaur könyvek)
Sylvie és Bruno; ford. Rét Viktória, versford. Varró Dániel, ill. Harry Furniss; Noran, Bp., 2008
Aliz kalandjai Csodaországban és a tükör másik oldalán; ford. Varró Zsuzsa, versford. Varró Dániel, ill. Sir John Tenniel; Sziget, Bp., 2009
Alice Csodaországban; Lewis Carroll regénye nyomán írta, rajz Szakura Kinosita, ford. Nikolényi Gergely; Goodinvest Kft., Bp., 2010
Alice Csodaországban; átdolg. Lewis Helfand, ford. Németh Dorottya, Diószegi Dorottya, ill. Rajesh Nagulakonda; Ventus Libro, Bp., 2010 (Klasszikusok képregényben)
Alice Csodaországban. Mesés kifestőfüzet; Lewis Carroll meséjének felhasználásával írta Maros Edit; TotHál, Bp., 2010
Sylvie és Bruno. A történet vége; ford. Gergely Zsuzsa, versford. N. Kiss Zsuzsa, ill. Harry Furniss, Noran, Bp., 2010
Gubancmese; ford. Csaba Ferenc, versford. Horváth Balázs, ill. Arthur B. Frost, Mallár Gabriella; Typotex, Bp., 2011 (A logika világa)
A Snyárk-vadászat; ford. Mann Lajos, ill. Baksa-Soós Attila; Drámatéka, Bp., 2011
Évike Tündérországban; ford. Kosztolányi Dezső, gyűjt., szerk., szöveggond. Szegi Enikő, ill. Fáy Dezső; Cédrus Művészeti Alapítvány–Napkút, Bp., 2013 (Remekírók retró)
Alice Csodaországban; Lewis Carroll alapján átdolg. Ronne Randall, ford. Medgyesy Zsófia, ill. Robert Dunn; Ventus Libro, Bp., 2013 (Világhíres mesék)
Alice Csodaországban; ford. Kosztolányi Dezső, ill. Sir John Tenniel; Helikon, Bp., 2015 (Helikon zsebkönyvek 12.)
Alice Csodaországban; Lewis Carrol meséje alapján Lesley Sims, ford. László Noémi, ill. Mauro Evangelista; Holnap, Bp., 2017

Jegyzetek

Külső hivatkozások 

 Euclid and His Modern Rivals (Google Books)
 Művei magyarul és angolul a Bábelmátrixon
 Douglas R. Hofstadter: Gödel, Escher, Bach. Egybefont gondolatok birodalma. Metaforikus fúga tudatra és gépekre, Lewis Carroll szellemében; ford. Lipovszki Gábor; Typotex, Bp., 1998

Angol írók
Angol költők
Angol ifjúsági szerzők
Brit matematikusok
Angol fotográfusok
Nevet változtatott brit személyek
1832-ben született személyek
1898-ban elhunyt személyek